Diari Oficial de la Generalitat Valenciana


Sumari del DOGV 5703, del 14-02-2008 (2008/1760)

Expedient de jurisdicció voluntària per a l'acceptació d'herència a benefici d'inventari número 7/2008. Notificació i citació de la provisió als creditors, legataris i qualsevol interessat no comparegut en les actuacions.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5703

Data del DOGV
:   14-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/1760


Data del document
:   31-01-2008

Organisme emissor
:   Jutjat de Primera Instància Número 25 de València

Tipus de document
:   Edicte

Descriptors 

:   * sistema judicial

Expedient de jurisdicció voluntària per a l'acceptació d'herència a benefici d'inventari número 7/2008. Notificació i citació de la provisió als creditors, legataris i qualsevol interessat no comparegut en les actuacions. [2008/1760]  
Judici: expedient de jurisdicció voluntària per a l'acceptació d'herència a benefici d'inventari número 7/2008.  
Part demandant: María Josefa Lorente, María del Mar Oliver Lorente, María José Oliver Lorente, María Inmaculada Oliver Lorente i Juan José Oliver Lorente.  
Causant: Juan José Oliver Martí  
Pilar Ferrando Mansanet, secretària del Jutjat de Primera Instància número 25 de València, mitjançant el present edicte fa saber:  
Que en el procediment referit més amunt s'ha dictat en el dia de hui la provisió que, literalment, és com es diu:  
«Provisió  
Jutge que la dicta: Ana María Mestre Soro.  
València, 31 de gener de 2008   
Se n'ha informat. Que l'anterior sol·licitud d'acceptació de l'herència de Juan José Oliver Martí, a benefici d'inventari, presentada per María Josefa Lorente Escuriet, María del Mar Oliver Lorente, María José Oliver Lorente, María Inmaculada Oliver Lorente i Juan José Oliver Lorente, es tramite com a expedient de jurisdicció voluntària.  
Hi és part, en nom i representació de les persones referides, el procurador dels tribunals Fernando Palacios de la Cruz; representació que li ha sigut conferida apud acta pels seus poderdants a la secretaria d'este Jutjat, i amb el qual s'entendran les actuacions successives en el mode i la forma que disposa la llei.  
Que es forme l'inventari, amb la citació dels creditors, legataris i qualsevol persona interessada en l'herència, a més dels sol·licitants; per a este acte s'assenyala el proper 14 de març a les 11.00 hores, a la sala d'audiència d'este Jutjat.  
La citació dels promotors s'entendrà efectuada per la notificació del present edicte a la seua representació processal en les actuacions.  
Que s'efectue la citació a les persones que no hi han comparegut mitjançant un edicte que es fixarà al tauler d'anuncis d'este Jutjat i es publicarà en el Diari Oficial de la Comunitat Valenciana i en el periòdic Levante d'esta ciutat.  
Els exemplars es lliuraran als diaris, amb un ofici, al procurador senyor Palacios de la Cruz en el moment que se li notifique la present provisió, al qual es faculta per a intervenir en les diligències del seu compliment, gestió i report.  
Mode d'impugnació: mitjançant un recurs de reposició davant d'este Jutjat; no obstant això, es durà a terme el que s'ha acordat. El recurs s'haurà d'interposar per escrit en el termini de cinc dies, amb la indicació de la infracció comesa a parer del recurrent; sense estos requisits no s'admetrà el recurs (articles 451 i 452 de la LECn)».  
I perquè valga de notificació i citació als creditors, legataris i qualsevol persona interessada que no haja comparegut en les actuacions, expedisc el present edicte, que es fixarà al tauler d'anuncis d'este Jutjat, fins al dia assenyalat per a la formació de l'inventari; que se'n trameten, als mateixos efectes, sengles exemplars al Diari Oficial de la Comunitat Valenciana i al diari Levante d'esta ciutat.  
València, 31 de gener de 2008.- La secretària judicial: Mª Pilar Ferrando Mansanet.